Diari Oficial de la Generalitat Valenciana


Sumari del DOGV 7620, del 22-09-2015 (2015/7641)

Informació pública de la modificació substancial de l'autorització ambiental integrada d'una instal·lació de tractament de superfícies plàstiques per mitjà de recobriments electrolítics en el terme municipal d'Ibi.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7620

Data del DOGV
:   22-09-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/7641


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la modificació substancial de l'autorització ambiental integrada d'una instal·lació de tractament de superfícies plàstiques per mitjà de recobriments electrolítics en el terme municipal d'Ibi. [2015/7641]  
De conformitat amb el que establixen l'article 30 de la Llei 6/2014, de 25 de juliol, de la Generalitat, de Prevenció, Qualitat i Control Ambiental d'Activitats a la Comunitat Valenciana, i l'article 36 de la Llei 21/2013, de 9 de desembre, d'Avaluació Ambiental, se sotmet a informació pública l'expedient número 127/14 IPPC, seguit a instàncies de SRG Global Ibi, SLU, amb CIF T41024256 i domicili social en l'avinguda de la Indústria, 14, d'Ibi (Alacant), que té com a objecte l'atorgament de la modificació substancial de l'autorització ambiental integrada d'unes instal·lacions de tractament de superfícies plàstiques per mitjà de recobriments electrolítics en el terme municipal d'Ibi (Alacant).  
  
Peticionari: SRG Global Ibi, SLU.  
Situació: avinguda de la Indústria, núm. 14, del terme municipal d'Ibi (Alacant).  
Projecte: projecte bàsic per a la modificació substancial de l'autorització ambiental integrada per a unes instal·lacions de tractament de superfícies plàstiques per mitjà de recobriments electrolítics.  
Producció: es pretén executar-ne la fase II, que consistix en la creació d'una nova línia automatitzada de producció i l'ampliació d'una nova nau industrial per a treballs de manipulació i emmagatzematge de producte acabat. Per mitjà d'esta modificació i ampliació prevista, es passarà d'una producció de 18 barres/hora a 24 barres/hora, i una producció anual de 8.760 barres.  
En el termini de 30 dies hàbils a partir de l'endemà de la publicació d'este anunci en el Diari Oficial de la Comunitat Valenciana, les corporacions i els particulars interessats poden presentar-hi les al·legacions que estimen convenients.  
  
Durant este termini, les persones interessades poden examinar el projecte presentat en la Direcció General del Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, a la ciutat administrativa 9 d'Octubre, torre 1, al carrer de Castán Tobeñas, núm. 77, de València, on està exposat en hores d'atenció al públic.  
En acabar el període d'informació pública, s'anunciarà en el Diari Oficial de la Comunitat Valenciana el moment en què podrà consultar-se en la pàgina web de la Conselleria d'Agricultura, Medi Ambient, Canvi Climàtic i Desenvolupament Rural l'informe relatiu a les al·legacions presentades.  
  
València, 7 de setembre de 2015.- La directora general del Canvi Climàtic i Qualitat Ambiental: María Diago Giraldós.